recursal/SuperWikiNEXT-32B huggingface dataset:
**இலங்கை** (*Cheena di*, சிங்களம்: චීනාඩි) என்பது சீன சண்டைக் கலைகளிலில் இருந்து வந்த இலங்கை சண்டைக் கலையாகும். நாட்டார் வழக்கின்படி, இது 1600 வருடங்களுக்கு முன் தாங் துறவிகள் இலங்கைக்கு யாத்திரைக்கு செல்லும்போது கொண்டு வரப்பட்டது எனப்படுகிறது..

இலங்கை முஸ்லீம்கள் தொன்று தொட்டு பாரம்பரியமாக பயிற்சி செய்கின்ற அல்லது பாதுகாத்து வருகின்ற தொன்மையான தற்காப்புக்கலை.

வரலாறு
------

இலங்கை முஸ்லீம்களிடத்தில் தற்போது இக்கலை பரவலாக காணப்பட்டாலும் இதன் தாயகமாக கருதப்படுவது திருகோணமலை மாவட்டத்திலிருக்கும் கிண்ணியா பிரதேசமும்,களுத்துறை மாவட்டத்திலிருக்கும் பேருவளை பிரதேசமுமாகும்.[] ஆய்வின்போது இரு பிரதேசங்கடளுக்கும் இரு வகையான வரலாறுகள் காணப்படுகின்றன.

கிண்ணியா
--------

ஒரு காலகட்டத்தில் வியாபாரத்தில் சிறந்து விளங்கிய இலங்கை முஸ்லீம் மக்கள் இலங்கைக்கு வியாபாரத்திற்காக வந்த சீன வர்த்தகர்களிடமி
ருந்து இக்கலையை கற்றனர். அதாவது இலங்கைக்கு வந்த சீன வர்த்தகர்கள் திருகோணமலை துறைமுகத்தை அண்மித்து காணப்பட்ட கிண்ணியாவில் தலத்தை அமைத்து வியாபார நடவடிக்கைகளில் ஈடுபட்டனர் இவர்களிட ம் வர்த்தகம் செய்த முஸ்லீம் வியாபாரிகளும் கிண்ணியா வாழ் மக்களும் இக்கலையை கற்றனர். இதனாலேயே சீனடி என்று இக்கலை அழைக்கப்படுவதாகவும் சீனர்கள் தலம் அமைத்து வியாபாரத்தை முன்னெடுத்த இடம் இப்பொழுதும் "சீனாபே" என்றே அழைக்கப்படுவதாகவும் ஆய்வுகள் கூறுகின்றன.

பேருவளை
-------

நாடி நரம்புகளை பிடித்து நோய்களை இனம்காண்பதிலும் நாடி நரம்புகளை தாக்கி உடலுறுப்புக்களை கட்டுப்படுத்துவதிலும் "யுனானி" போன்ற ஒருவகை மருத்துவக்கலையில் பிரசித்து பெற்றிருந்த முஸ்லீம்கள் கெச்சி மலையை அண்டி வாழ்ந்துகொண்டிருந்ததாகவும் அதே கால கட்டத்தில் வியாபார நிமித்தம் இலங்கை வந்த அதிகபடியான சீனர்கள் இங்கு தளம் அமைத்து வாழ்ந்ததாகவும் அந்த இடம் "சீீனக்குடா" என்று இன்னும் அழைக்கப்படுவதாகவும் இச்சீீனர்கள் மாணிக்க வியாபாரத்தில் முன்னெனியில் இருந்த இலங்கை முஸ்லீம் வர்த்தகர்களுக்கு இடையுறு செய்து மாணிக்க வர்த்தகத்தில் அவர்களது ஆதிக்கத்தை செலுத்த முற்பட்ட போது சீனர்களின் நாடி நரம்புகளைத்தாக்கி அவர்களின்
அட்டகாசத்தை அக்கால முஸ்லீம் மக்கள் அடக்கியதாகவும் சீனர்களையே இக்கலையினால் தாக்கி அடக்கியதால்(அக்கால சீனர்கள் சண்டைக்கலையில் மிகவும் பிரசித்தி பெற்றிருந்தனர் சீனர்கள் சண்டைக்கலையில் பிரசித்தி பெற்றிருந்தமையினாலேயே அவர்கள் வியாபாரத்தில் ஆதிக்கம் செலுத்த முற்பட்டனர்) அவ்வாறான சீனருக்கே அடித்ததால் இக்கலை "சீனருக்கே அடி" என்று செல்லமாகவும் பெருமையாகவும் பேச்சு வழக்கில் அழைக்கப்பட்டட இக்கலை காலப்போக்கில் "சீனடி" என்று திரிபடைந்து அழைக்கப்படுவதாக வரலாற்று ஆய்வுகள் கூறுகின்றன.

இவற்றையும் பார்க்க
------------------

* அங்கப்போர்
* சீன சண்டைக் கலைகள்

உசாத்துணை
---------

1. ↑  "Galle Art Trail Festival – feast for mind and heart". *The Island*. 23 ஒக்டோபர் 2008. Archived from the original on 2013-09-28.. பார்த்த நாள்: 20 மே 2012.
**இதயப் புற்றுநோய்** (*heart cancer*) என்பது இதயத் தசை உயிரணுக்களில் தோன்றும் ஓர் அரிதான புற்றுநோய் ஆகும். இது முதன்மை இதயக் கட்டி, மற்றும் இரண்டாந்தர இதயக் கட்டி என இரு வகைப்படும். மென்திசுக்களில் தோன்றும் முதன்மைக் கட்டி பொதுவாக ஊறுவிளைவிக்காத சாதாரணக் கட்டியாகவே உள்ளது. இரண்டாந்தர புற்றுநோய் அதிகம் காணப்படுகிறது.

முதல்நிலைப் புற்று, இதயத்தில் வெகு அரிதாகவே தோன்றுகிறது. 0.1% அளவே காணப்படுகிறது. மேயோ மருத்துவமனையில் சராசரியாக ஆண்டுக்கு ஒரு நோயாளியே பதிவு செய்யப்படுகிறார்.

நிறமி உயிரணுப்புற்றும் பிற மென்திசுப் புற்றும் இதயத்திற்குப் பரவுகிறது. இதன் காரணமாக,

* இதயத்திற்குப் பாயும் இரத்தம் தடைபடலாம்.
* இதயத் தசை விறைப்புடன் காணப்படும்.
* இதய ஒருவழித் திறப்பு- வால்வுகள்- பாதிக்கப்படலாம்.
* இரத்த ஓட்டம் சீரற்றுப் போகலாம்.
* நோய்முற்றிய நிலையில் மாற்று வால்வு பொருத்த வேண்டியது நிலை வரலாம்.

இந்நிலையில் நலம்பெறுவது கடினம். கார்சினாய்ட் (carcinoid) மிகவும் மெதுவாக வளரும் கட்டிகளாகும். இவைகள் அதிக இயக்கு நீரைச் சுரக்கும். இதன் காரணமாக வால்வு பழுதடையும் வாய்ப்பு அதிகம்.

மருத்துவமே இதயத்தினைப் பாதிக்கக் கூடும். வேதிமருத்துவமும் இதில் அடங்கும். கதிர் மருத்துவம் பின்நாளில் சிக்கல்களைத் தோற்றுவிக்கலாம். இயக்குநீர் மருத்துவமும் விதிவிலக்கல்ல. இதயத்திற்குப் புற்றை எதிர்க்கும் பண்பு உள்ளது. இதன் காரணமாகவே இந்நோய் அரிதாக உள்ளது. சிறுநீர் சுரப்பி நுரைஈரல் புற்றுகளிலிருந்து இதய துணைப்புற்றுத் தோன்றுகிறது. கதிர் மருத்துவமும் தொடர்ந்து அறுவை மருத்துவமும் மேற்கொள்ளப்படுகின்றன.

மேற்கோள்கள்
-----------

1. ↑  "Heart cancer: Is there such a thing? - MayoClinic.com". 2009-03-14 அன்று பார்க்கப்பட்டது.
**ஃபொலினிக் அமிலம்** *(Folinic acid)* அல்லது **லூக்கோவொரின்** (leucovorin) என்பது புற்றுநோய்க்கு எதிரான ஒரு மருந்து வகையாகும். பொதுவாக கால்சியம் அல்லது சோடியம் ஃபொலினேட்டு ( அல்லது கால்சியம் அல்லது சோடியம் லூக்கோவொரின் ) சேர்மங்களால் ஆக்கப்பட்ட இச்சேர்மம் ஒரு எதிர்ப்பாற்றல் தூண்டியாகும். மீத்தோடிரெக்சேட்டு என்ற மருந்து பங்குபெறும் புற்றுநோய் வேதிச்சிகிச்சையில் இச்சேர்மம் உபயோகமாகிறது. 5 புளோரசில் என்ற செயலியுடன் கூட்டாக இணைத்தும் புற்று நோய்க்கு எதிரான மருந்தாக பயன்படுத்தப்படுகிறது.

இயங்கும் விதம்
--------------

ஃபொலினிக் அமிலமானது வைட்டமினான டெட்ரா ஹைட்ரோ ஃபோலிக் அமிலத்தின் 5-ஃபார்மைல் வழிப்பெறுதி ஆகும். எனவே, இது ஃபோலிக் அமிலத்திற்கு இணையான வைட்டமின் பண்பைப் பெற்றுள்ளது. வெறும் ஃபோலிக் அமிலம் மட்டும் நோயாளிகளுக்குத் தருவோமாயின் அதன் வளர்சிதைமாற்றம் புற்றுநோய் எதிர்ப்பு மருந்துகளால் தடுக்கப்பட்டு விளைவுகள் ஏற்படாது. ஃபொலினிக் அமிலமோ டை ஹைட்ரோ ஃபோலேட் ரிடக்டேசு நொதியின் (DHFR) உதவியின்றியே செயல்வடிவம் பெறுகிறது. (புற்று நோய் எதிர்ப்பு மருந்தான மீத்தோடிரெக்சேட் ஃபொலினிக் அமிலமோ டை ஹைட்ரோ ஃபோலேட் ரிடக்டேசு நொதியைத் தடுக்கிறது)

நோய்நீக்கிப் பயன்கள்
--------------------

மேலே கூறியபடி இது மீத்தோடிரெக்சேட், 5-ஃபுளுரோ யுராசில் போன்ற மருந்துகள் தந்த பின் நம் உடலில் விரைவாகப் பகுப்படையும் செல்களான எலும்பு மச்சை மற்றும் உணவுச் செரிமானப் பாதை செல்களைக் காப்பாற்ற உதவுகிறது.

மருந்து கொடுக்கும் போது கவனிக்க வேண்டியது
-----------------------------------------

இம் மருந்தை மூளை உறைகளுக்குள் செலுத்தி விடக் கூடாது. அவ்வாறு செய்தால் மரணம் உள்ளிட்ட கொடிய பக்க விளைவுகள் ஏற்படும்.

மேற்கோள்கள்
-----------

1. ↑  விக்சனரியில் மூலக்கணியம், விக்சனரியில் மூலக்கணியம்
2. ↑  Keshava, Channa; Keshava, Nagalakshmi; Whong, Wen-Zong; Nath, Joginder; Ong, Tong-man (1998). "Inhibition of methotrexate-induced chromosomal damage by folinic acid in V79 cells". *Mutation Research/Fundamental and Molecular Mechanisms of Mutagenesis* **397** (2): 221–8. doi:10.1016/S0027-5107(97)00216-9. பப்மெட்:9541646.
**ந. அருள்** (*N. Arul*) 2009 ஆம் ஆண்டு நவம்பர் மாதம் முதல் தமிழ்நாடு அரசின் தமிழ் வளர்ச்சித் துறையின் கீழான மொழி பெயர்ப்புத் துறை இயக்குநராகப் பணியாற்றி வந்தார். தற்போது தமிழ் வளர்ச்சித் துறையின் புதிய இயக்குநராக நியமனம் செய்யப்பட்டுள்ளார். தமிழ்நாடு அரசின் சார்பாக தமிழ் வளர்ச்சித்துறை செயலர் மகேசன் காசிராசன் 2022 ஆம் ஆண்டு இந்த அறிவிப்பை வெளியிட்டார். உலகத் தமிழாராய்ச்சி நிறுவனத்தின் இயக்குநர் பணியிடத்திற்கும், மொழிபெயர்ப்பு இயக்குநர் பணியிடத்திற்கும் முழுக்கூடுதல் பொறுப்பும் இவருக்கு அளிக்கப்பட்டுள்ளது. 

அருந்தமிழில் அயற்சொற்கள் என்ற தலைப்பில் ஆய்வு செய்து ஆய்வியல் நிறைஞர் (M.Phil)பட்டம் பெற்றார். பின்னர் புதுதில்லியிலுள்ள தில்லி பல்கலைக்கழகத்தின் இக்கால இந்திய மொழியியல் துறையின் வழியாக ஆங்கிலக் கவிஞர் சேக்சுப்பியரின் மொழிபெயர்ப்புகள், தழுவி எழுதிய படைப்புகளைப் பற்றி ஆய்வு மேற்கொண்டு முனைவர் பட்டம் பெற்றிருக்கிறார். ஆங்கிலம் மற்றும் தமிழ் மொழிகளில் தேர்ந்த திறன் உடையவர். 

இவர் தஞ்சாவூர் தமிழ்ப் பல்கலைக்கழகத்தின் முன்னாள் துணைவேந்தரும், தமிழறிஞருமான முனைவர் ஔவை நடராசனின் மகன் ஆவார். இவருடைய பாட்டனார் ஔவை துரைச்சாமியும் புகழ் பெற்ற தமிழறிஞராகவும் உரையாசிரியராகவும் அறியப்படுகிறார்.

வெளியான நூல்கள்
---------------

* அருந்தமிழில் அயற்சொற்கள் - ஔவை அறக்கட்டளை வெளியீடு (அக்டோபர்’ 2001)
* விளம்பர வீதி - கௌதம் பதிப்பகம் வெளியீடு (ஜுலை’ 2015)

விக்கிப்பீடியாவிற்கான பங்களிப்பு
--------------------------------

* ந. அருள் விளம்பரத் துறையிலும், மக்கள் தகவல் தொடர்புத் துறையிலும் ஆர்வம் உடையவர். இவர் தமிழ்நாடு அரசு ஆதரவுடன் 2010 ஆம் ஆண்டு கோயம்புத்தூரில் நடைபெற்ற தமிழ் இணைய மாநாட்டு நிகழ்வுகளிலும், தமிழ்நாடு அரசு தகவல் தொழில்நுட்பத் துறை நடத்திய பள்ளி, மற்றும் பல்கலைக்கழக, கல்லூரி மாணவர்களுக்கான தமிழ் விக்கிப்பீடியா தகவல் பக்கங்கள் போட்டியில் அரசு ஒருங்கிணைப்புக் குழு உறுப்பினராக இருந்தார்.

* தமிழ் விக்கிப்பீடியாவின் மேல் மிகுந்த அக்கறை கொண்டு வளர்ச்சிக்கு உதவியும் வருகிறார்.

மேற்கோள்கள்
-----------

1. ↑  "தமிழ் வளர்ச்சித் துறை புதிய இயக்குநராக ந அருள் நியமனம்". தினமணி.. பார்த்த நாள்: 1 May 2022.
2. ↑  கௌதம் பதிப்பக நூல் பக்கம்
**இதயப்புறப்பை நீர்மம்** அல்லது **பெரிகார்டியல் திரவம்** (*Pericardial fluid*) என்பது இதய அடுக்கு மூலம் பெரிகார்டியல் குழிக்குள் சுரக்கும் சீரஸ் திரவமாகும். பெர்கார்டியத்தில் இரண்டு அடுக்குகள் உள்ளன. நாரிழை போன்ற வெளிப்புற அடுக்கு மற்றும் உள்புற சீரஸ் அடுக்கு ஆகியவை. இந்த சீரஸ் அடுக்கில் இரண்டு சவ்வுகள் உள்ளன. இந்த பெரிகார்டியல் திரவமானது மூளையின் செரிப்ரோஸ்பைனல் திரவத்தை ஒத்திருக்கிறது, இது உறுப்புகளின் சில இயக்கம் குணப்படுத்தவும் அனுமதிக்கவும் உதவுகிறது.

செயல்பாடுகள்
------------

பெரிகார்டியல் திரவமானது எபிகார்டியல் மேற்பரப்பை உயவூட்டுவதன் மூலம் பெரிகார்டியத்திற்குள் உராய்வைக் குறைக்கிறது.

பெரிகார்டியல் நீர்மத் தேக்கம்
-----------------------------

பெரிகார்டியல் நீர்மத் தேக்கம் என்பது மிகையான அளவில் பெரிகார்டியல் திரவம் தேங்கி இருப்பதாகும். மின் ஒலி இதய வரைவுப் படம் மூலமாக இவ்வாறான நீர்மத்தேக்கத்தை உறுதி செய்து கொள்ளலாம். சிறிய அளவிலான பெரிகார்டியல் நீர்மத் தேக்கம் அபாயத்தை உருவாக்குவனவாகக் கருதப்படத் தேவையில்லை. இவ்வாறான நீர்மத்தேக்கம் எச்.ஐ.வி தீநுண்மி மூலம் ஏற்படுத்தப்பட்ட தொற்றின் காரணமாக ஏற்படலாம் அல்லது இதய அறுவை சிகிச்சைக்குப் பின் ஏற்பட்டதாக இருக்கலாம். பெரிய அளவிலான அல்லது திடீரென சேகரமாகும் நீர்மத் தேக்கமானது இதய அமுக்கத்தை உருவாக்கி வாழ்வை அச்சுறுத்தும் சிக்கலான சூழ்நிலையை உருவாக்குவதாக இருக்கலாம். இந்தச் சூழல் இதயத்தினை வென்ட்ரிக்கிள்கள் சரியாக நிரப்பும் பணியைத் தடுப்பதாக அமைந்து விடலாம்.

மேற்கோள்கள்
-----------

1. ↑  Britannica encyclopedia: Pericardial fluid.. [Accessed on 3rd Feb 2008]
2. ↑  Gray H et al. 2002, Lecture notes on cardiology 4th Edition, Blackwell publishing, p.203
3. ↑  Palacios, IF (1999). "Pericardial Effusion and Tamponade". *Current Treatment Options in Cardiovascular Medicine* **1** (1): 79–89. பப்மெட்:11096472.
**பொல்காவலை** (*Polgahawela*) இலங்கையின் வடமேற்கே உள்ள ஒரு நகரமாகும். இலங்கையின் முக்கிய தொடருந்துப் பாதைகளின் சந்தி இங்கு அமைந்துள்ளது.

பொல்காவலை வடமேற்கு மாகாணத்தில் குருநாகல் மாவட்டத்தில் இலங்கைத் தலைநகர் கொழும்பில் இருந்து 80கிமீ (50 மைல்) தொலைவிலும், கண்டியில் இருந்து 50 கிமீ தொலைவிலும், குருநாகலில் இருந்து 20 கிமீ தொலைவிலும், அமைந்துள்ளது.

தொடருந்து நிலையம்
-----------------

பொல்காவலை தொடருந்து நிலையம்
பொல்காவலை தொடருந்து நிலையம் பொல்காவலை நகரின் மத்தியில் அமைந்துள்ளது. இலங்கையின் மலையகத்திற்கும், வடக்கிற்கும் செல்லும் தொடருந்துகள் இங்கு பிரிகின்றன.

* இலங்கைத் தொடருந்துப் போக்குவரத்தின் முக்கிய பாதை பொல்காவலையூடாக கண்டி, மாத்தளை, நாவலப்பிட்டி, பதுளை ஆகிய நகரங்களுக்கு செல்கிறது.
* வடக்குப் பாதை அனுராதபுரம், யாழ்ப்பாணம், காங்கேசன்துறை, தலைமன்னார் போன்ற நகரங்களுக்கு செல்கிறது.

குறிப்பிடத்தக்க நபர்கள்
-----------------------

* மால்கம் ரஞ்சித், கொழும்பு பேராயர், கர்தினால்

மேற்கோள்கள்
-----------

1. ↑  ""Sri Lanka Railways Timetable"". 2012-03-31 அன்று மூலம் பரணிடப்பட்டது. 2016-05-28 அன்று பார்க்கப்பட்டது.

வெளி இணைப்புகள்
---------------

* MSN Map
[*தொடர்பிழந்த இணைப்பு*]
**இதற்குத்தானே ஆசைப்பட்டாய் பாலகுமாரா** என்பது 2012-இல் வெளிவந்த ஒரு தமிழ்த் திரைப்படமாகும். இதனை ரௌத்திரம் படத்தை இயக்கிய கோகுல் எழுதி இயக்கியுள்ளார். விஜய் சேதுபதி கதாநாயகனாகவும். நந்திதா கதாநாயகியாகவும் நடித்துள்ளார்.

கதை சுருக்கம்
-------------

சுமார் மூஞ்சி குமாராக விஜய்சேதுபதி, அவருக்கும் எதிர் வீட்டு நந்திதாவுக்கும் ஒரு தலைக் காதல், எதிர்ப்பு, அதனால் பிரச்சனைகள் ஒரு புறம், பாலாவாக மங்காத்தாவில் நடித்த அஸ்வின், அவருக்கும் சுவாதிக்கும் காதல், அவரது வேலையின் பிரச்சனைகள், குடித்து விட்டு வண்டியை ஓட்டி ஒரு பெண்மணிக்கு விபத்து ஏற்படுத்தி விடுகிறார், உயிருக்கு போராடும் இந்த பெண்மணியை காப்பாற்ற வேண்டும்

அஸ்வின் குடித்த ஒயின்சாப்பில் ஒரு கொலை நடக்கிறது. கொலையாளிகள் விஜய்சேதுபதி செல்போனை திருடி தப்பித்து விடுகின்றனர், உயிருக்கு போராடும் பெண்மணிக்கு விஜய்சேதுபதியின் அரிய வகை ரத்தம் தேவை. கொலை செய்த இடத்தில் இருந்ததால் சந்தேகத்தின் பேரில் கைது செய்யப்படும் விபத்தில் சிக்கிய பெண்மணியின் கணவன்

இவை எல்லாம் சரியாகி விஜய்சேதுபதியின் ரத்தம் பெண்மணிக்கு கிடைத்ததா, அஸ்வினின் காதல் என்னவானது, கொலையாளிகள் சிக்கினரா, செல்போன் விஜய்சேதுபதிக்கு திரும்ப கிடைத்ததா, விபத்தில் சிக்கிய பெண்மணியின் கணவர் தப்பித்தாரா என்பது தான் கதை.

பாடல்கள்
--------

|  |  |  |  |  |  |
| --- | --- | --- | --- | --- | --- |
| # | பாடல் | வரிகள் | பாடகர்கள் | நீளம் |  |
| 1. | "என் வீட்டுல"   | லலிதானந்து | கானா பாலா | 04:10 |
| 2. | "ஏன் என்றால்"   | மதன் கார்க்கி | ஹரிஹரன் மாளவிகா | 04:32 |
| 3. | "எங்கே போனாலும்"   | மதன் கார்க்கி | நரேஷ் ஐயர், நாராயணன் | 04:41 |
| 4. | "நாயே நாயே" (வேது சங்கர்) |   |   |   |

குறிப்புகளும் மேற்கோள்களும்
---------------------------

சான்றுகள்
---------

* இதற்குத்தானே ஆசைப்பட்டாய் பாலகுமாரா- விமர்சனம்
* விமர்சனம் - இதற்குத்தானே ஆசைப்பட்டாய் பாலகுமாரா
**சுப்பிரமணிய சிவா கூட்டுறவு சர்க்கரை ஆலை** என்பது தருமபுரி மாவட்டம் பாப்பிரெட்டிப்பட்டி வட்டத்தில் ஆலாபுரத்தை அடுத்த கோபாலபுரத்தில் உள்ள ஒரு கூட்டுறவு சர்க்கரை ஆலை ஆகும். இந்த ஆலைக்கு விடுதலைப் போராட்ட தியாகி சுப்பிரமணிய சிவா நினைவாக அவரின் பெயர் சூட்டப்பட்டுள்ளது. இந்த ஆலை தருமபுரி நகரிலிருந்து சுமார் 40 கி.மீ. தொலைவிலும் சேலத்திலிருந்து 50 கி.மீ தொலைவிலும் சேலம் வேலூர் சாலையிலிருந்து 5 கி.மீ தொலைவிலும் உள்ளது. இந்த ஆலை 1990, மே. 13 அன்று அன்றைய முதல்வர் மு. கருணாநிதி அவர்களால் அடிக்கல் நாட்டப்பட்டு, சுமார் 33 கோடி ரூபாய் செலவில் கட்டி முடிக்கப்பட்டு 01-10-1992 அக்டோபர் 1 அன்று இந்த ஆலை தனது முதல் அரவையைத் தொடங்கியது. இந்த ஆலை 2500 மெட்ரிக் டன் கரும்பு அரவைத்திறன் கொண்டது. இது சுமார் 96.14 ஏக்கர் பரப்பளவில் அமைந்துள்ளது. ஆலை ஐ.எஸ்.ஓ 9001-2000 தரச்சான்றிதழ் பெற்றது.

வெளி இணைப்புகள்
---------------

சுப்ரமணிய சிவா கூட்டுறவு சர்க்கரை ஆலை

மேற்கோள்கள்
-----------

1. ↑  "சுப்பிரமணிய சிவா சர்க்கரை ஆலை வளாகத்தில் தீ விபத்து". *செய்தி*. தினமணி. 25 சனவரி 2017. 8 பெப்ரவரி 2017 அன்று பார்க்கப்பட்டது.
**கிராததேசம்**  காசுமீரதேசத்திற்கு நேர்தெற்கிலும்,சிந்துநதியின் மேற்குக் கரையில் சதுரமான சமமான பூமியாய் பரவி இருந்த தேசம்.

இருப்பிடம்
----------

இந்த தேசத்தின் பெரும்பாகங்களில் சமவெளி இல்லாமலும், சற்று உயர்ந்தும், கொஞ்சம் தாழ்ந்தும், ஆழமான நீரோடைகளும், சமமான, மட்டமான பூமியே அதிகமாக இருக்கும்.

மலை, காடு, விலங்குகள்
---------------------

இந்த தேச பூமியானது அடர்ந்த காடுகளாலும், பெரியமலைகளினாலும், சூழப்பட்டுள்ளதால், இத்தேசத்தின் காடுகளில் புலி, சிங்கம், கரடி, குரங்கு, மலைப்பாம்பு முதலிய காட்டு விலங்குகளும், காட்டு ஆடுகளும் அதிகம் உண்டு.

நதிகள்
------

இந்த **கிராததேசத்திற்கு** சிந்துநதி வடக்கிலிருந்து தெற்குமுகமாய் ஓடி இந்த தேசத்தை செழிக்க வைத்து மேற்குமுகமாய் ஓடி, பிறகு காசுமீரதேசத்தின் வடகிழக்கில் இறங்கி, காந்தாரதேசத்தின் கிழக்கு பூமியில் ஓடி மேற்கு கடலில் இணைகிறது.

விளைபொருள்
----------

இந்த தேசத்தில் தங்கம், வெள்ளி, தாமிரம், திந்துகம், பூர்சரம் முதலியன உலோகங்களை தோண்டி எடுக்கும் பணிகளையே அதிகம் செய்கின்றனர்..

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 181 -
**சுப்பிங்** (*Chuping*) மலேசியா, பெர்லிஸ் மாநிலத்தில் உள்ள சிறிய நகரம். பெர்லிஸ் மாநிலத்தின் தலைநகரமான கங்கார் நகரின் வடகிழக்கில் அமைந்துள்ளது. இந்த நகரத்தில் 22,000 ஹெக்டர் பரப்பளவில் ரப்பர் தோட்டங்களும் கரும்புத் தோட்டங்களும் உள்ளன. மலேசியாவின் மிகப்பெரிய கரும்பு தோட்டங்கள் இங்குதான் உள்ளன.

சுப்பிங் நகருக்கு அருகில் புக்கிட் சுப்பிங் *(Bukit Chuping)* என்று அழைக்கப்படும் ஒரு சுண்ணாம்பு மலை உள்ளது. அந்த மலையின் பெயரில் இருந்து சுப்பிங் நகரின் பெயர் வந்து இருக்கலாம். இந்தப் பகுதியில் பல சுண்ணாம்பு மலைகள் உள்ளன.

சுப்பிங் சுண்ணாம்பு மலைகள்
--------------------------

அந்தச் சுண்ணாம்பு மலைகளின் குகைகளில் வெளவால்கள் நிறையவே உள்ளன. வௌவால்களின் சாணத்தில் அதிகமான நைட்ரேட்டுகள்; இரும்பு; பாஸ்பேட் போன்றவை உள்ளன. அவை நெல் போன்ற பயிர்களுக்கு, உரமாகப் பயன்படுத்தப் படுவதற்கு சேகரிக்கப் படுகின்றன.

கங்கார் மற்றும் கோடியாங் நகரத்திற்குச் செல்லும் சாலையில் இருந்து சுப்பிங் நகருக்குப் போகலாம். கோலா பெர்லிஸ் - கங்கார் சாலையில் பயணிக்கும் பேருந்துகள் இந்த நகரத்தின் வழியாகத்தான் செல்கின்றன.

வடக்கு-தெற்கு விரைவுசாலை (மலேசியா) நெடுஞ்சாலையில், அடுத்து வரும் ஜித்ரா சாலையில் இருந்து சுப்பிங் நகருக்குச் செல்லலாம்.

மேற்கோள்கள்
-----------

1. 1 2  "Chuping Sugarcane Plantation". Virtual Malaysia. 2010-08-11 அன்று மூலம் பரணிடப்பட்டது. 2021-01-31 அன்று பார்க்கப்பட்டது.
2. ↑  "Exploring Chuping Sugar Cane Plantation, Perlis". AsiaExplorers. 2010-03-27 அன்று மூலம் பரணிடப்பட்டது. 2021-01-31 அன்று பார்க்கப்பட்டது.

6°32′31″N 100°17′47″E﻿ / ﻿6.54194°N 100.29639°E﻿ / 6.54194; 100.29639

| * பா
* உ
* தொ
Bendera Perlis பெர்லிஸ் |
| --- |
| தலைநகர்: கங்கார், அரச நகரம்: ஆராவ் |
| மக்களவை தொகுதிகள் | 
* பாடாங் பெசார் (மக்களவை தொகுதி) (P001) \* கங்கார் (மக்களவை தொகுதி) (P002) \* ஆராவ் (மக்களவை தொகுதி) (P003)

 |
| மாவட்டங்கள் | • அபி • ஆராவ் • பெசெரி • சுப்பிங் • ஜெஜாவி • காயாங் • கெச்சோர் • கோலா பெர்லிஸ் • குரோங் அனாய் • குரோங் பாடாங் • நொகோலாங் • ஆரான் • பத்தாங் பாவ் • பாத்தாங் சைடிங் • பாயா • சாங்லாங் • சேனா • செரியாப் • சுங்கை ஆடம் • சுங்கை பாரு • தித்தி திங்கி • வாங் பிந்தோங் |
| நகரங்களும் சிறுநகரங்களும் | 
* ஆராவ் \* பெசெரி \* சுப்பிங் \* காக்கி புக்கிட் \* கோலா பெர்லிஸ் \* மாத்தா ஆயர் \* பாடாங் பெசார் \* சாங்லாங் \* சிம்பாங் அம்பாட் \* வாங் கெலியான்

 |
ஓர் சாம்பல்பொருளின் {\displaystyle \nu } அதிர்வெண்ணில் கண்டறியப்பட்ட செறிவின் அளவைச் சமப்படுத்தி, ஓரு கரும்பொருள் தனது சூழலுடன் வெப்ப சமநிலையை அடைய உதவும் வெப்பநிலை **பொலிவு வெப்பநிலை** எனப்படும். இந்தக் கோட்பாடு வானொலி அதிர்வெண் வானியல் மற்றும் கோள் அறிவியல் போன்ற துறைகளில் உபயோகப்படுத்தப்படுகிறது.

ஓர் "கரும் பொருளுக்கு" பிளாங்கின் விதி தருவதாவது: 

{\displaystyle I\_{\nu }={\frac {2h\nu ^{3}}{c^{2}}}{\frac {1}{e^{\frac {h\nu }{kT}}-1}}}
இதில், 
{\displaystyle I\_{\nu }} (ஒளிச்செறிவு அல்லது பொலிவு) என்பது ஓர் அலகு திண்மக்கோணத்தில் ஓர் அலகு நேரத்தில் ஓர் அலகு பரப்பில் வெளிப்படுத்தப்பட்ட ஆற்றல் மற்றும் {\displaystyle \nu } , {\displaystyle \nu +d\nu } இடையே நடைபெறும் அதிர்வெண் நெடுக்கம்; {\displaystyle T} என்பது கரும்பொருளின் வெப்பநிலை; {\displaystyle h} என்பது பிளாங்க் மாறிலி; {\displaystyle \nu } என்பது அதிர்வெண்; {\displaystyle c} என்பது ஒளியின் வேகம்; மற்றும் {\displaystyle k} என்பது போல்ட்ஸ்மான் மாறிலி.

மேற்கோள்கள்
-----------

1. ↑  "Brightness temperature". 2017-07-07 அன்று மூலம் பரணிடப்பட்டது. 2014-09-17 அன்று பார்க்கப்பட்டது.
இனானி கடற்கரையில் சூரியன் மறைவு
 இனானி கடற்கரை
**இனானி கடற்கரை** *(Inani Beach)* வங்காளதேசத்தின் காக்சு பசார் மாவட்டத்திலுள்ள உக்கியா துணைமாவட்டத்தில் உள்ளது. 18 கிலோமீட்டர் நீளம் கொண்ட இது காக்சு பசார் கடற்கரையின் ஓர் அங்கமாக கருதப்படுகிறது.  இங்கு ஏராளமான பவளக் கற்கள் உள்ளன. இவை மிகவும் கூர்மையானவையாகும். இந்த பவளக் கற்கள் கருப்பு மற்றும் பச்சை நிறத்தில் கோடை அல்லது மழைக் காலங்களில் காணப்படுகின்றன. 
இனானி கடற்கரையின் யாலியாபாலோங்கு பகுதியில் இக்கற்குவியல் காணப்படுகிறது.  கிட்டத்தட்ட வருகைதரும் பார்வையாளர்கள் அனைவரும் இங்கு கூடி புகைப்படம் எடுத்துக்கொள்ள விரும்புவார்கள்.

மேற்கோள்கள்
-----------

1. ↑  Chowdhury, Towhid Hossain (2012). "Ukhia Upazila". in Sirajul Islam; Jamal, Ahmed A.. *Banglapedia: National Encyclopedia of Bangladesh* (Second ). Asiatic Society of Bangladesh. .
2. ↑  "The Longest Walk begins in Cox's Bazar | Dhaka Tribune" (in en-US). *Dhaka Tribune*. 2017-03-18. .
3. ↑  "A luxury resort opens in Cox's Bazar" (in en). *The Daily Star*. 2015-02-12. .
4. ↑  "Hotel Royal Tulip Sea Pearl Beach Resort". *Golden\_Tulip*.
**அனுபவங்கள் பாலிச்சகள்** ( ஆங்கில மொழி: *Shattered experience* ) என்பது 1971 ஆம் ஆண்டைய மலையாள திரைப்படமாகும், இப்பபடானது தோப்பில் பாசி திரைக்கதை எழுத கே. எஸ். சேதுமாதவன் இயக்கிய படமாகும். இப்படத்தின் கதையானது தகழி சிவசங்கரப் பிள்ளை எழுதிய இதே பெயரிலான புதினத்தை அடிப்படையாகக் கொண்டது. இந்தப் படத்தில் சத்யன், பிரேம் நசீர் மற்றும் ஷீலா ஆகியோர் நடித்துள்ளர். படத்தின் காட்சிகள் அனைத்தும் படமாக்கப்படுவதற்கு முன்பே இறந்த சத்யனின் கடைசி படம் இது. இது மம்மூட்டி அறிமுகமான திரைப்படமும் இது ஆகும். இப்படத்தில் மம்முட்டி சிறிய துணைக் கதாபாத்திரத்தில் தோன்றியுள்ளார்.

கதைச்சுருக்கம்
--------------

இப்படமானது தொழிலாளர் தலைவனின் தடுமாறும் வாழ்கையைச் சுற்றியதாக உள்ளது. சங்கப் பணிகள் என்று வீட்டைக் கவனிக்காமல் அலைபவனாக நாயகன் இருக்கிறான். இதனால் பிள்ளைகள் உணவுக்காக அழும் சூழலும் நிலவுகிறது. இதுமட்டுமல்லாமல் மனைவி மீது சந்தேகம் கொண்டவனாகவும் நாயகன் இருக்கிறான். இப்படிபட்ட இவர்களின் வாழ்வை சொல்லுவதாக படத்தின் கதை உள்ளது.

நடிகர்கள்
---------

* செல்லப்பன் / பிரபாகரனாக சத்யன்
* கோபாலனாக பிரேம் நசீர்
* பவானியாக ஷீலா
* பார்வதியாக கே.பி.ஏ.சி லலிதா
* குமரியாக குழந்தை நட்சத்திரம் சுமதி
* குட்டப்பனாக மாஸ்டர் செல்வி
* ராஜப்பனாக அடூர் பாசி
* ஹம்சாவாக பகதூர்
* கொச்சுன்னியாக சங்கராடி
* கொச்சுன்னியின் மனைவியாக பிலோமினா
* டி. கே. பாலசந்திரன்
* முத்துக்குளம் ராகவன் பிள்ளை
* என். கோவிந்தன் குட்டி
* பரவூர் பரதன்
* கிரிஷ்குமார்
* மம்மூட்டி (அங்கீகரிக்கப்படாத துணை நடிகர்)

தயாரிப்பு
---------

படத்தின் முதன்மை படப்பிடிப்பானது கோட்டயம் மற்றும் ஆலப்புழா மாவட்டங்களின் பல்வேறு பகுதிகளில் நடத்தபட்டது. உட்புறப் படப்பிடிப்புகள் விக்ரம், பரணி, சியாமளா படப்பிடிப்பு தளங்களில் படமாக்கப்பட்டது. படத்தின் கலை இயக்குநராக ஆர். பி. எஸ் மணி இருந்தார். இப்படத்தில் ஒரு சிறிய பாத்திரத்தில் மம்மூட்டி தோன்றி அறிமுகமுமான படம் இது.

இசை
---

இப்படத்திற்காக வயலார் எழுதிய பாடல்களுக்கு ஜி. தேவராஜன் இசையமைத்த பாடல்கள் வெற்றிபெற்றன.

1. "சர்வராஜ்யதோழிலலிகலே" - கே.ஜே.யேசுதாஸ், பி. லீலா & கோரஸ்
2. "கல்யாணி கலாவாணி" - பி.மாதுரி
3. "பிரவச்சகண்மரே பரயூ" - கே.ஜே.யேசுதாஸ்
4. "அக்னிபர்வதம் புகஞ்சு" - கே.ஜே.யேசுதாஸ்

வரவேற்பு
--------

இது தனக்கு பிடித்தமான படங்களில் ஒன்று என்றுகமல்ஹாசன் கூறி, "இது ஒரு அதிர்ச்சியூட்டும் கதையைக் கொண்டதாக [.. ] மிகவும் சஸ்பென்சாக இருந்தது, இது மனித மனதை ஆராய்ந்த விதத்தில் மிகவும் சுவாரஸ்யமான படம். "என்றார்

குறிப்புகள்
-----------

1. 1 2  "Anubhavangal Paalichakal 1971". *The Hindu*. Retrieved 8 January 2015.
2. ↑

வெளி இணைப்புகள்
---------------

* "Anubhavangal Paalichakal". *தி இந்து*. Hindu.com. 25 March 2011. 4 April 2011 அன்று பார்க்கப்பட்டது.
* இணையதள திரைப்பட தரவுத்தளத்தில் *Anubhavangal Palichakal*
* *அனுபவங்கல் பாலிச்சகல்* 
[*தொடர்பிழந்த இணைப்பு*] மலையாள திரைப்பட தரவுத்தளத்தில்
**சுப்பராமன் விஜயலட்சுமி** (பிறப்பு: மார்ச் 25, 1979) ஒரு இந்திய சதுரங்க வீரர் ஆவார். இவர் சர்வதேச மாஸ்டர் மற்றும் வுமன் கிராண்ட்மாஸ்டர் ஆகியோரின் சர்வதேச சதுரங்க ஆட்டத்திற்கான அமைப்பு வழங்கியுள்ள பல பட்டங்களை பெற்றுள்ளார். இந்த பட்டங்களை அடைந்த இந்திய நாட்டின் முதல் பெண் வீரர் இவர். செஸ் ஒலிம்பியாட்சில் இந்தியாவுக்காக வேறு எந்த வீரரையும் விட அதிக பதக்கங்களை வென்றுள்ளார். மூத்த ஆட்டக்காரர் உட்பட கிட்டத்தட்ட அனைத்து தேசிய வயதுப் பட்டங்களையும் வென்றுள்ளார்.

இளமை
----

தமிழ்நாட்டிலுள்ள சென்னையில் 1979- ஆம் ஆண்டு மார்ச்சு 25 ஆம் தேதி பிறந்தவர்.  அவர் தனது தந்தையிடமிருந்து சதுரங்க விளையாட்டைக் கற்றுக்கொண்டார். அவர் இந்திய கிராண்ட்மாஸ்டர் ஸ்ரீராம் ஜாவை மணந்தார். அவரது சகோதரிகள் சுப்பராமன் மீனாட்சி (பிறப்பு 1981), எஸ். பானுப்ரியா ஆகியோரும் சதுரங்க வீரர்கள் ஆவர்.

தொழில்
------

அவரது முதல் போட்டி 1986 இல் டால் செஸ் ஓபன் ஆகும். 1988 மற்றும் 1989 இல் யு 10 பெண்கள் பிரிவில் இந்திய வாகைப்பட்டத்தை வென்றார். யு 12 பிரிவிலும் அவர் இரண்டு முறை வென்றார். 

சென்னையில் நடந்த மண்டலப் போட்டியில் (1995) அவர் இரண்டாவது இடத்தைப் பிடித்தார். 1997 ஆம் ஆண்டில் தெஹ்ரானிலும், 1999 இல் மும்பையிலும் நடந்த ஆசிய மண்டல போட்டிகளில் வென்றார். 1996 இல் கொல்கத்தாவில் அவர் காமன்வெல்த் மகளிர் வாகையாளராவார். 2003 இல் மும்பையில் மீண்டும் வென்றார்.  விஜயலட்சுமி 1995 (மெட்ராஸ்), 1996 (கொல்கத்தா), 1999 ( கோழிக்கோடு ), 2000 (மும்பை), 2001 ( புது தில்லி ) மற்றும் 2002 ( இலக்னோ ) ஆகியவற்றில் இந்திய மகளிர் வாகையாளர் பட்டம் வென்றார். அவர் 1998 இல் இந்திய தேசிய அணியுடன் மகளிர் செஸ் ஒலிம்பியாட் போட்டியில் பங்கேற்றார். 2000 ஆம் ஆண்டில் இஸ்தான்புல்லில் நடந்த 34 வது செஸ் ஒலிம்பியாட் போட்டியில், போர்டு 1 இல் தனது ஆட்டத்திற்கான வெள்ளிப் பதக்கம் பெற்றார்; பிளட் 2002 இல் மீண்டும் இப்பதக்கம் பெற்றார். 2007 ஆம் ஆண்டில், இத்தாலியின் கட்ரோவில் லியோனார்டோ டி போனா நினைவுக் கோப்பையை வென்றார். 

1996 ஆம் ஆண்டில் சென்னையில் நடந்த FIDE மண்டல போட்டியில் அவர் பெற்ற வெற்றிக்கு வுமன் இன்டர்நேஷனல் மாஸ்டர் (WIM) பட்டம் வழங்கப்பட்டது.  2001 ஆம் ஆண்டில், வுமன் கிராண்ட்மாஸ்டர் (WGM) பட்டத்தை அடைந்த முதல் இந்தியரானார். செஸ் ஒலிம்பியாட் 2000 இல் அவர் பெற்ற முடிவுகளுக்கு நன்றிதெரிவித்து, சர்வதேச மாஸ்டர் (ஐஎம்) பட்டத்தை வழங்கியது. ஐ.எம் ஆன முதல் இந்திய வீரர் விஜயலட்சுமியாவார். 

2016 ஆம் ஆண்டில் விஜயலட்சுமி 8 வது சென்னை ஓபனில் ரஷ்ய கிராண்ட்மாஸ்டர் போரிஸ் கிராச்சேவுடன் 2 - 3 வது இடத்தைப் பிடித்தார்.

விருதுகள் மற்றும் அங்கீகாரம்
----------------------------

2001 ல் இந்திய அரசு அவருக்கு அர்ஜுனா விருதை வழங்கியது .

குறிப்புகள்
-----------

1. ↑  Sagar Shah (25 March 2015). "Vijayalakshmi, India's first WGM". ChessBase. 6 November 2015 அன்று பார்க்கப்பட்டது.
2. ↑  D.K. Bharadwaj (13 May 2003). "A big boom in the brain game". Press Information Bureau, Government of India.
3. ↑  Crowther, Mark (28 April 2003). "TWIC 442: Commonwealth Chess Championships". The Week in Chess. 22 February 2016 அன்று பார்க்கப்பட்டது.
4. ↑  Arvind Aaron (29 July 2000). "Steering women's chess to the fast lane". The Hindu. 22 February 2016 அன்று பார்க்கப்பட்டது.
5. ↑  "8th Chennai Open International Grandmaster Chess tournament 2016". FIDE. 27 January 2016.

* +
**சுபோரெரின் விதி** *(Spörer's law)* சூரியச் சுழற்சியின் போது சூரியப்புள்ளிகளின் அட்சரேகை மாறுபாடுகளை கணிக்கிறது. 1861 ஆம் ஆண்டில் ஆங்கிலேய வானியலாளர் ரிச்சர்டு கிரிசுடோபர் காரிங்டன் இதைக் கண்டறிந்தார். செருமன் வானியலாளர் குசுடாவ் சுபோரெர், காரிங்டனின் கண்டுபிடிப்பை மேலும் சீரமைத்தார். 

ஒரு சூரியப்புள்ளி சுழற்சி தொடங்கும்போது சூரியப்புள்ளிகள் சூரியனின் மேற்பரப்பில் 30° முதல் 45° அட்சத்தில் தோற்றம் பெற முனைகின்றன. தொடரும் சுழற்சிக் காலங்களில் இச்சூரியப் புள்ளிகள் மேலும் மேலும் தாழ்வான அட்சத்தில் தோற்றமளித்து சராசரியாக சூரிய அதிகப்பட்சத்தில் 15° அட்ச அளவை எட்டும் வரை குறைகிறது. இச்சராசரி அட்சரேகை அளவானது பின்னர் படிப்படியாக சுமார் 7° அட்சரேகை தோற்றம் வரை குறைந்து பழைய சூரியப்புள்ளிகள் மங்குகின்றன. புதிய சுழற்சியின் துவக்கமாக உயர் அட்சரேகை அளவுகளில் சூரியப்புள்ளிகள் மீண்டும் தோன்றுகின்றன.

|  |
| --- |
|  |
| இணையாக சுபோரெர் விதி பண்பைக் காட்டும் பட்டாம்பூச்சி வரைபடம். |

மேற்கோள்கள்
-----------

1. ↑  Hopkins, Jeanne (1980). *Glossary of astronomy and astrophysics*. Chicago: University of Chicago Press. பன்னாட்டுத் தரப்புத்தக எண்:0-226-35171-8.
2. ↑  Carrington, Richard Christopher (1863). *Observations of the Spots on the Sun from November 9, 1853, to March 24, 1861, Made at Redhill*. London: Williams and Norgate.
3. ↑  Phillips, Kenneth J. H. (1992). *Guide to the Sun*. Cambridge: Cambridge University Press. பன்னாட்டுத் தரப்புத்தக எண்:0-521-39788-X. .

இவற்றையும் காண்க
----------------

* உல்ஃப் எண்
**சுப்பிரமணியன் பூபதி** (*Subramanian Bhupathy*)(1962-2014) என்பவர் தமிழ்நாட்டு ஊர்வினவியல் ஆய்வாளர் ஆவார். இவர் கோயம்புத்தூரில் உள்ள சலீம் அலி பறவையியல் மற்றும் இயற்கை வரலாற்று மையத்தில் முதன்மை ஆய்வாளராகப் பணியாற்றி வந்தார்.

ஆய்வுப்பணி
----------

பூபதி மலைப்பாம்புகளைப் பற்றியும் அவற்றில் வாழ்க்கைச் சூழலையும் பற்றி குறிப்பிடத்தக்க ஆய்வுகள் செய்துள்ளார். மேலும் ஆமைகளைப் பற்றியும் ஆய்வுகள் செய்துள்ளார். மேற்குத் தொடர்ச்சி மலைகள், தமிழகக் கடற்கரைப் பகுதிகள், இமயமலையில் சிக்கிம் பகுதி முதலானவற்றில் கள ஆய்வு செய்துள்ளார். மேலும் இவரது பணி ஆமைகளின் கள்ள வணிகத்தைத் தடுத்திட மிகவும் உதவியாக இருந்ததாகக் கூறப்படுகின்றது. மேலும் நன்னீர் ஆமைகளைப் பற்றிய இவரது பணி முன்னோடியானது என்று ஆய்வாளர்கள் கூறுகின்றனர்.

இறப்பு
------

இவர் அகத்திய மலையில் மூன்றாண்டுகளாக நடந்து வந்த ஒரு கள ஆய்வுப் பணிக்குத் தலையேற்று நடத்தி வந்தார். 2014-ஆம் ஆண்டு அகத்திய மலையில் அப்பணியை மேற்பார்வையிட வந்திருந்தபோது மலையில் இருந்து இறங்குகையில் தவறி விழுந்து இறந்து விட்டார்.

இவரது இறப்புக்குப் பின் இவரது அரிய பணியைப் போற்றும் விதமாக திருவில்லிப்புத்தூர் காப்புக்காட்டில் கண்டுபிடிக்கப் பட்ட கேழல்மூக்கன் வகைத் தவளை ஒன்றுக்கு நாசிக்காபாட்ராக்கசு பூபதி என்று பெயரிடப்பட்டுள்ளது. மேலும் கோவையின் ஆனைகட்டி பகுதியில் கண்டறிப்பட்ட கேடயவால் பாம்பின் (*Uropeltis bhupathyi*) புது இனம் ஒன்றுக்கும் இவரது பெயர் இடப்பட்டுள்ளது.

மேற்கோள்கள்
-----------

1. ↑  "Birth Date". *Prabook*. 5 May 2020 அன்று பார்க்கப்பட்டது.
2. 1 2  "Noted Indian Herpetologist Bhupathy Subramaniam Dies During Expedition". *Reptiles Magazine*. 5 May 2020 அன்று பார்க்கப்பட்டது.
3. 1 2 3  "The afterlife of Subramaniam Bhupathy". *Live Mint*. 5 May 2020 அன்று பார்க்கப்பட்டது.
4. ↑  "Noted herpetologist Dr Bhupathy Subramaniam passes away". *Wild Trust of India*. 5 May 2020 அன்று பார்க்கப்பட்டது.
5. ↑  "Scientists describe new species of shieldtail snakes found in Anaikatti hills". *MongaBay*. 5 May 2020 அன்று பார்க்கப்பட்டது.
மல்லிக் (நின்று கொண்டிருப்பவர்)
**சுபோத் சந்திர பாசு மல்லிக்** (*Subodh Chandra Basu Mallik*) (9 பிப்ரவரி 1879 - 14 நவம்பர் 1920), பொதுவாக ராஜா சுபோத் மல்லிக் என்ற பெயரில் அறியப்பட்ட இவர் வங்காளத்தைச் சேர்ந்த இந்திய தொழிலதிபரும், பல்லூடகவாதியும், தேசியவாதியும் ஆவார். மல்லிக் வங்காள தேசிய கல்லூரியின் இணை நிறுவனர்களில் ஒருவரும் தேசியவாத அறிவுசார் குழுவின் உறுப்பினரும் ஆவார். மேலும் இவ்வியக்கத்தினருக்கு பிரதான நிதி வழங்குநராகவும் அதன் ஆதரவாளராகவும் இருந்தார். இவர் அரவிந்தருடன் நெருக்கமாக இருந்தார் மேலும் அரவிந்தர் நடத்தி வந்த வந்தே மாதரம் உட்பட தேசியவாத வெளியீடுகளுக்கு நிதியளித்தார்.

மல்லிக் கொல்கத்தாவின் புறநகர்ப் பகுதியான பாடல்டங்காவில் பிரபோத் சந்திர பாசு மல்லிக் என்பவருக்கு மகனாகப் பிறந்தார். இவர் கொல்கத்தா புனித சேவியர் கல்லூரியிலும் மற்றும் மாநிலப் பல்கலைக்கழகக் கல்லூரியிலும் பட்டப்படிப்பினை முடித்தார். கேம்பிரிட்ஜ் திரித்துவக் கல்லூரியில் நுண்கலைப் பாடப்பிரிவில் சேர்வதற்கு முன்னதாக இப்பட்டப்படிப்பினை முடித்தார்.

இவர் தனது பல்கலைக்கழகப் படிப்பினை முடிப்பதற்கு முன்னதாக இங்கிலாந்திலிருந்து திரும்பிய பிறகு உடனடியாக தேசியவாத இயக்கத்தில் இணைந்தார். கொல்கத்தாவில் வெலிங்டன் சதுக்கத்தில் இருந்த அவரது அரண்மனை வீடு அரசியல் நடவடிக்கைகளின் முக்கிய மையமாக மாறியது. 1906 ஆம் ஆண்டில், உயர்கல்வியில் உள்நாட்டு மற்றும் தேசியவாத கல்வியை மேம்படுத்துவதற்காக கல்விக்கான தேசிய கழகத்தை நிறுவிய வங்காளத்தின் முன்னணி பிரபலங்களின் குழுவில் மல்லிக் இருந்தார். பெங்கால் தேசியக் கல்லூரியை நிறுவுவதற்கு ஆதரவாக இவர் ரூ 100,000 நன்கொடையாக வழங்கினார். லைஃப் ஆஃப் ஏசியா இன்சூரன்ஸ் நிறுவனத்தையும் நிறுவினார். மல்லிக்கின் அரசியல் நடவடிக்கைகள் ராஜாவின் கோபத்தை ஏற்படுத்தியது. மேலும் 1908 இல் அலிபூர் வெடிகுண்டு சதித்திட்டத்தை அடுத்து நாடு கடத்தப்பட்டார். மல்லிக்கின் தேசியவாத பணி மற்றும் இயக்கத்தின் தாராள ஆதரவு ஆகியவை இவருக்கு நாட்டு மக்களிடமிருந்து "ராஜா" என்ற பேச்சுப் பட்டத்தைப் பெற்றுத் தந்தன.

கௌரவம்
------

சுதந்திர இந்தியாவில், இவரது அரண்மனையின் இருப்பிடமான வெலிங்டன் சதுக்கம், ராஜா சுபோத் மல்லிக் சதுக்கம் என மறுபெயரிடப்பட்டது. அதே சமயம் பெங்கால் தேசிய கல்லூரியில் இருந்து தோன்றிய ஜாதவ்பூர் பல்கலைக்கழகத்தின் சாலை இப்போது ராஜா சுபோத் மல்லிக் சாலை என்று அழைக்கப்படுகிறது.

குறிப்புகள்
-----------

1. ↑  Chakrabarti & Chakrabarti 2013, ப. 292

* Chakrabarti, Kunal; Chakrabarti, Shubhra (2013), *Historical Dictionary of the Bengalis*, Rowman & Littlefield, ISBN 978-0810853348

மேலும் படிக்க
-------------

* Amalendu De (1996). *Raja Subodh Chandra Mallik and his times*. Bengal: National Council of Education.

வெளி இணைப்புகள்
---------------

* Subodh Chandra Mullick at Site of Sri Aurobindo and The Mother (2016 archived copy)
* Residence & Hub of Nationalists at Lakshmi's House - Sri Aurobindo Institute

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* VIAF
* WorldCat

 |
| தேசிய | 
* ஜெர்மனி
* United States

 |
**சாச்சி 420** (ஆங்கிலம்:The Trickster Aunt/Chachi 420) இது ஒரு இந்திய இந்தி மொழித் திரைப்படமாகும். கமல்ஹாசன் இயக்கத்தில் டிசம்பர் 19, 1997 ஆம் ஆண்டு வெளியானது. இத்திரைப்படத்தில் கமல்ஹாசன், தபூ, நாசர், அம்ரீஷ் புரி, ஓம் பூரி, மற்றும் பலர் நடித்துள்ளனர். மேலும் இத்திரைப்படம் நவம்பர் 10, 1996 ஆம் ஆண்டு கமல்ஹாசன், மற்றும் மீனா நடித்த **அவ்வை சண்முகி** என்னும் தமிழ் திரைப்படத்தின் மறுஆக்கமாகும்.

உருவாக்கம்
----------

முதலில் இத்திரைப்படம் 1996 ஆம் ஆண்டு **அவ்வை சண்முகி** என்ற தலைப்பில் தமிழிலும், **பாமனே சத்யபாமனே** என தெலுங்கிலும் வெளியானது. பின்னர் 1997 ஆம் ஆண்டு இந்தியில் **சாச்சி 420** என்ற பெயரில் மறுஆக்கம் செய்யப்பட்டு வெளியானது. மேலும் இத்திரைப்படத்தில் கமல்ஹாசன் அவர்களின் மகளும் நடிகையுமான சுருதி ஹாசன் **சாகோ கோரி** எனத் தொடங்கும் பாடலைப் பாடியுள்ளார்.

ஆதாரங்கள்
---------

1. ↑  "சாச்சி 420 திரைப்படம் அவ்வை சண்முகித் திரைப்படத்தின் மறுஆக்கமாகும்". இந்தியன் எக்சுபிரசு. சூன் 17 1997. டிசம்பர் 16-2013 அன்று பார்க்கப்பட்டது. Check date values in: `|accessdate=, |date=` (உதவி)
2. ↑  "சாச்சி 420 திரைப்படத்தில் சுருதி ஹாசன் பாடியுள்ளார்". ApunKaChoice.Com. 27 நவம்பர் 2007. 16 டிசம்பர் 2013 அன்று பார்க்கப்பட்டது.

வெளியிணைப்பு
------------

* இணையதள திரைப்பட தரவுத்தளத்தில் *சாச்சி 420*
கண்ணீரமைப்பு  

a) கண்ணீர்ச் சுரப்பி  

b) மேற்புற கண்ணீர் துளை  

c) மேற்புற கண்ணீர்ச் சிறுகுழாய்  

d) கண்ணீர் பை  

e) கீழ்புற கண்ணீர்த் துளை  

f) கீழ் கண்ணீர்ச் சிறுகுழாய்  

g) மூக்கு-கண்ணீர்ச் சுரப்பிக் குழாய்
**கண்ணீர்** (About this soundஒலிப்பு (உதவி·தகவல்)) கண்களில் இருக்கும் கண்ணீர்ச் சுரப்பிகளிலிருந்து கண்களை உயவூட்டவும், சுத்தம் செய்யவும், கண்ணீர் அழற்சியின் பொழுதும் கண்ணீர்க்குழாய்கள் வழியாக சுரக்கும் ஒரு உடல் திரவம். நெற்றியில் புருவம் துவங்கும் இடத்திற்கு பக்கத்தில் கண்ணுக்கு ஒன்று வீதமாக இரண்டு கண்ணீர் சுரப்பிகள் இருக்கின்றன. கண்ணீர் சுரப்பியில் சுரக்கக்கூடிய கண்ணீர், கண்இமைத்தலின் மூலமாக கண்ணில் பரவி மேல் மற்றும் கீழ் இமைகளின் விளிம்போரத்தில் இருக்கும் சிறிய திறப்பு வழியாக, கண்ணீர் நாளக்குழாய் வழியாக கண்ணீர்ப்பையை அடைகிறது. பிறகு அங்கிருந்து மூக்குக்கும் தொண்டைக்கும் சென்று ஆவியாகிவிடுகிறது. இது எப்போதும் நடைபெற்றுக்கொண்டிருக்கும் ஒரு செயல். 
மன உணர்வின் காரணமாக கண்ணீர் சுரப்பிகள் தூண்டப்பட்டுக் கண்ணீர் அதிகமாகச் சுரக்கிறது. இதனால், திடீரென அளவுக்கு அதிகமாக சுரக்கும் கண்ணீர், இமைகளில் உள்ள திறப்புவழியாக முழுவதுமாக வெளியேற முடியாத காரணத்தால், எஞ்சிய கண்ணீர் கண்ணிலிருந்து தாரை தாரையாகக் கன்னங்களில் வடிகிறது. இதுபோன்ற நேரத்தில்தான், இதனால்தான் அழுகையின் பொழுது கண்ணீர் வெளிவருவது மட்டுமல்லாமல் அதிகப்படியான கண்ணீர் உள்ளே செல்வதால்தான் மூக்கும் ஒழுகுகிறது.

கண்ணீரில் நீர், உப்புகள், பிறபொருளெதிரிகள், மற்றும் நொதியங்கள் உள்ளன. அழுகையின் பொழுது வெளிவரும் கண்ணீரில் இயக்குநீர்களும் உள்ளன.

பிறந்த குழந்தைகளுக்கு சிலநேரம் இயல்புக்கு மாறாகக் கண்ணிலிருந்து நீர் வடியலாம். கண்ணில் ஏற்பட்ட நோய்த்தொற்று, இதற்குக் காரணமாக இருக்கலாம். சில நேரம் கண்ணீர்ப்பையில் ஏற்பட்ட அடைப்பும் காரணமாக இருக்கலாம். கண்ணில் நோய்த்தொற்று ஏற்பட்டிருந்தால் சொட்டுமருந்து மூலம் சரிசெய்யலாம். கண்ணீர்ப்பையில் அடைப்பு ஏற்பட்டிருந்தால், சிலருக்குச் சொட்டுமருந்துடன் மருத்துவர் சொல்கிறபடி மூக்குக்குக்கும் கண்ணுக்கும் அருகில் மசாஜ் செய்ய வேண்டிவரும். இதனால் அடைப்பு நீங்கும். ஒருசில குழந்தைகளுக்குச் சிறிய அறுவைசிகிச்சையும் செய்ய வேண்டியிருக்கலாம்.

சான்றுகள்
---------

1. ↑  Farandos, NM; Yetisen, AK; Monteiro, MJ; Lowe, CR; Yun, SH (2014). "Contact Lens Sensors in Ocular Diagnostics". *Advanced Healthcare Materials*. doi:10.1002/adhm.201400504. .
2. ↑  "நாம் கண் இமைப்பது ஏன்? கண்ணீர் எப்படி சுரக்கிறது தெரியுமா? A to Z".
[*தொடர்பிழந்த இணைப்பு*]
3. ↑  மு. வீராசாமி (16 சூலை 2016). "உன் கண்ணில் நீர் வழிந்தால்?". தி இந்து தமிழ். 19 சூலை 2016 அன்று பார்க்கப்பட்டது.
**கொடுக்குச் செடி** (*Genlisea repens*, ஜென்லிசியா ரிப்பன்ஸ்) என்பது ஊனுண்ணித் தாவர வகையைச் சார்ந்த செடி ஆகும். லண்டிபுளோரேசியீ குடும்பத்தைச் சேர்ந்த இவ்வினத்தில் ஒரே வகைச் செடி மட்டுமே உள்ளது. இது மிகச் சிறிய பூச்சி உண்ணும் தாவரம் ஆகும்.

காணப்படும் இடங்கள்
------------------

பெரும்பாலான செடிகள் பிரேசில் நாட்டில் வளர்கிறது. மற்றவை தென் அமெரிக்காவில் வளர்கிறது. இச்செடிகள் சதுப்புநிலங்களிலும் நீர் ஆழமில்லாத பகுதிகளிலும் வளர்கிறது. இது ஆழமற்ற நீரில் வாழும் செடியாகும்.

அமைப்பு
-------

கொடுக்குச் செடி
இச்செடி நீரின் அடிப்பகுதியில் வளர்கிறது. ஆனால் பூக்கள் நீருக்கு மேலே வளருகிறது.இதன் அடிப்பகுதியில் மட்டத் தண்டு கிழங்கு உள்ளது. இதில் வேர் இல்லை. மட்டத்தண்டு கிழங்கை ஒட்டி , அடிப்பகுதியில் இலைகள் அடுக்கடுக்காக அமைந்துள்ளன. இச்செடியில் இரண்டு வகையான இலைகள் வளர்கின்றன. இயற்கையான இலைகள் கரண்டி வடிவில் இருக்கும். மற்றொரு வகை இலை பூச்சியைப் பிடிக்கும் பொறியாகச் செயல்படுகிறது.பூச்சியைப் பிடிக்கும் குழாய் வடிவ இலைகள் நேரடியாக மட்டத்தண்டு கிழங்கோடு இணைந்து இருக்கும். இது நீரின் கீழே தொங்கிக் கொண்டு இருக்கும். இந்த இலைகள் மிகச் சிறியதாக 1 செ. மீ. நீளம் மட்டுமே உடையது. இதன் அடிப்பகுதியில் உள்ள சிறிய காம்பு கெட்டியாக இருக்கும். இதன் மையப் பகுதி ஊதிய பை போல இருக்கும். இதன் மேல் பகுதி இரண்டாகப் பிரிந்து கை போலக் காணப்படும். இந்த குழாய் வடிவ சாடி மேல் நாடுகளில் ஈல் (விலாங்கு மீன்) என்ற ஒரு வகை மீனைப் பிடிக்கப் பயன் படும் பொறி போல இருக்கும். இதன் இலைகள் கொடுக்குப் போல இருக்கும். இந்தக் கைகள் சுருளாக முறுக்கிக் காணப்படும். இந்தக் கைகளின் மேல் பகுதியில் மிகச் சிறிய துவாரங்கள் இருக்கும்.

பூச்சிகளைப் பிடிக்கும் முறை
---------------------------

குழாய் வடிவ இலையின் மேல் பகுதியில் பல சுரப்பிகள் உள்ளன. இதில் தேன் போன்ற ஒட்டக்கூடிய திரவம் சுரக்கிறது. பையின் உள் பகுதியில் பல முடிகள் கீழ் நோக்கி வளைந்து இருக்கும். இதற்குக் கீழே பூச்சிகளைச் செரிக்கக்க் கூடிய சீரண சுரப்பிகள் உள்ளன. துவாரத்தின் வழியாக உள்ளே செல்கின்ற பூச்சிகள் பையின் அடியில் உள்ள சீரண சுரப்பிகளால் சுரக்கப்படும் செரிப்பு நீரால் செரிக்கப்படுகிறது.

ஊனுண்ணித் தாவரங்கள் பகுப்பு
---------------------------

| வரிசைஎண் | குடும்பம் | பேரினம் | வகைகள் |
| --- | --- | --- | --- |
| 1 | பிப்ளிடேசியீ | பிப்ளிஸ் | 2 |
|  |  | ரோரிடுலா | 1 |
| 2 | செப்பலோடேசியீ | செபலோட்டசு | 1 |
| 3 | திரோசிரேசியீ | ஆல்ட்ரோவாண்டா | 1 |
|  |  | டயோனியா | 1+1 |
|  |  | திரோசிரா | 90 |
|  |  | திரொசோபில்லம் | 2 |
| 4 | லண்டிபுளோரேசியீ | பிங்குவிக்குலா | 40 |
|  |  | ஜென்லிசியா | 1 |
|  |  | பயோவுலேரியா | 1 |
|  |  | யூட்ரிக்குளோரியா | 275 |
|  |  | பாலிபாம்போலிக்ஸ் | 2 |
| 5 | நெப்பந்தேசியீ | நெப்பந்திசு | 70 |
| 6 | சாரசீனியேசியீ | டார்லிங்டோனியா | 1+1 |
|  |  | ஹிலியாம்போரா | 3 |
|  |  | சாரசீனியா | 6 |

உசாத்துணை
---------

ஏற்காடு இளங்கோ. 'அதிசயத் தாவரங்கள்', அறிவியல் வெளியீடு. 2002.

வெளி இணைப்புகள்
---------------

விக்கிமீடியா பொதுவகத்தில்,  
 ***கொடுக்குச் செடி***   
என்பதின் ஊடகங்கள் உள்ளன.
**சாட்சாரி தேசியப்பூங்கா** (Satchari National Park) வங்காளதேசத்தில் ஹபிகாஞ் மாவட்டத்தில் அமைந்துள்ளது. 1974 ஆம் ஆண்டு வனவிலங்குப் பாதுகாப்புச் சட்டத்திற்குப் பின்னர் 243 ஹெக்டேர்கள் (600 ஏக்கர்கள்) நிலப்பரப்பில் உருவாக்கப்பட்டது. சாட்சாரி எனும் வங்காளச் சொல்லுக்கு ஏழு ஓடைகள் என்று பெயர். இந்த வனப்பகுதியில் 7 ஓடைகள் செல்வதால் இந்தப்பெயர் சூட்டப்பட்டது. இந்தப்பூங்கா ரகுநந்தன் மலையில் அமைந்துள்ளது. இது வங்காளதேசத்தின் தலைநகரான டாக்காவிலிருந்து 130 கிலோமீட்டர்கள் தொலைவில் அமைந்துள்ளது. இங்கே உள்ள திப்ரா கிராமத்தில் 24 குடும்பங்கள் வசிக்கின்றனர். இங்கே 9 தேயிலைத் தோட்டங்கள் அமைந்துள்ளன. அரசுடன் இணைந்து **நிஷர்கா** எனும் தன்னார்வ அமைப்பும் இந்தப்பூங்காவை பராமரிக்கின்றனர். இங்கே சுற்றுச் சூழல் சுற்றுலாவும் நடத்துகின்றர்.

மேற்கோள்கள்
-----------

1. ↑  Ridwan Akram (January 25, 2010). "Bone Jongole" (in Bengali) (Print). *The Daily Kaler Kantho* (Dhaka): p. 9.
2. ↑  "Satchari National Park" (Web). World Wildlife Adventures. 16 th January 2011. Unknown parameter `|separator=` ignored (`|mode=` suggested) (உதவி)
சாட் மசாலா
**சாட் மசாலா** என்பது ஒரு தூள் மசாலா கலவை அல்லது மசாலாவாகும். தெற்காசியாவினைப் பூர்விகமாகக் கொண்ட இது சாட்டின் சுவைக்காகச் சேர்க்கப் பயன்படுகிறது. இது பொதுவாக ஆம்சூர் (உலர்ந்த மாம்பழ தூள்), சீரகம், கொத்தமல்லி, உலர்ந்த இஞ்சி, உப்பு (பெரும்பாலும் கருப்பு உப்பு ), கருப்பு மிளகு, சாதத்தை மற்றும் மிளகாய்த் தூள் ஆகியவற்றைக் கொண்ட கலவை ஆகும். கரம் மசாலாவும் தேவைக்கேற்ப சேர்த்துக் கொள்ளப்படுகிறது.

பயன்கள்
-------

இந்தியாவில் சாட் மட்டுமின்றி, பப்பாளி, சப்போட்டா, ஆப்பிள் மற்றும் வாழைப்பழங்கள் ஆகியவற்றால் செய்யப்பட்டும் பழ சாலட்களில் சாட் மசாலா பயன்படுத்தப்படுகிறது. மேலும் சாட் மசாலா ஆனது உருளைக்கிழங்கு, பழங்கள், முட்டை டோஸ்ட்கள் மற்றும் வழக்கமான சாலட்டுகள் ஆகியவற்றின் மீதும் சுவைக்காகத் தெளிக்கப்படுகிறது.

ஃப்ரூட் சாட் மசாலா எனப்படும் மாற்று மசாலா கலவையை மசாலா பிராண்டுகள் சந்தைப்படுத்துகின்றன. இதில் குறைவான சீரகம், கொத்தமல்லி மற்றும் இஞ்சி உள்ளது, ஆனால் மிளகாய் மிளகு, கருப்பு உப்பு, ஆம்சூர் மற்றும் பெருங்காயப் பொடி ஆகியவற்றை அதிகம் கொண்டுள்ளது. சாலையோர உணவுக்கடை வியாபாரிகள் வழக்கமாக அவர்களே தயார் செய்த சொந்த சாட் மசாலாவைக் கலக்கிறார்கள். இது பொடியாக நறுக்கப்பட்ட பழங்கள் அல்லது புதிய காய்கறிகள் (இந்தியத் துணைக்கண்டத்தின் வடக்குப் பகுதிகளில் உள்ள பச்சையான வெள்ளை முள்ளங்கி போன்றவை) மீது தெளிக்கப்படுகிறது. சில நேரங்களில் மிளகாய்த் தூளுடன் கருப்பு உப்பு தனியாகப் பயன்படுத்தப்படுகிறது.

மேற்கோள்கள்
-----------

1. 1 2  Saran, Suvir (2012). *Masala Farm*. Chronicle Books. பக். 214. பன்னாட்டுத் தரப்புத்தக எண்:9781452110325.. பார்த்த நாள்: 17 February 2020.
2. ↑  Peter, K. V. தொகுப்பாசிரியர் (2012). *Handbook of herbs and spices*. **2**. Woodhead. பக். 124.
3. ↑   *The encyclopedia of herbs, spices & flavorings*. Elisabeth Lambert Ortiz. New York: Dorling Kindersley. 1992. பன்னாட்டுத் தரப்புத்தக எண்:1-56458-065-2. இணையக் கணினி நூலக மையம்:25316107. .
German fairy taleவார்ப்புரு:SHORTDESC:German fairy tale

" **தி க்ளாஸ்காஃபின்** "தமிழில் கண்ணாடி சவப்பெட்டி என்பது க்ரிம் சகோதரர்களால் சேகரிக்கப்பட்ட ஒரு ஜெர்மானிய விசித்திரக் கதை யாகும். இது கதை வகை 163ஐ ஒத்ததாகும்.  ஆண்ட்ரூ லாங் அதை *பச்சை நிற தேவதை* என்ற புத்தகத்தில் *படிகச் சவப்பெட்டி* என்ற தலைப்பில் சேர்த்தார். இது ஆர்னே-தாம்சன் வகை 410, தூங்கும் அழகி கதை வகையைச் சேர்ந்ததாகும். மற்றொரு மாறுபாடு *இளைய அடிமை* என்பதாகும்.

சுருக்கம்
---------

ஒரு தையல்காரரின் பயிற்சியாளர் ஒரு காட்டில் தொலைந்து போனார். இரவு வந்ததும், ஒரு ஒளி பிரகாசிப்பதைக் கண்டு, அதைத் தொடர்ந்து ஒரு குடிசைக்குச் சென்றார். அவ்விடத்தில் ஒரு முதியவர் வசித்து வந்தார். தையல்காரர் கெஞ்சிக் கேட்டுக்கொண்டதால் அவரை இரவு அவரது இடத்தில் தங்க அம்முதியவர் அனுமதித்தார். காலையில், தையல்காரர் ஒரு பெரிய மான் மற்றும் ஒரு காட்டுப்பன்றிக்கு இடையே சண்டை நடப்பதைக் கண்டார். மான் வென்ற பிறகு, தையல்காரரைக் கட்டிக்கொண்டு, தன் கொம்புகளில் தூக்கிச் சென்றது. அவரை ஒரு கல் சுவரின் முன் நிறுத்தி, அதிலிருந்த ஒரு கதவுக்கு எதிராகத் தள்ளியது. கதவின் உள்ளே, அவரை ஒரு கல்லின் மீது நிற்கச் சொன்னது. அது அவருக்கு அதிர்ஷ்டத்தைத் தரும் என்று கூறியது. அவரும் அவ்வாறு செய்தார். அக்கல் மூழ்கி, அவர் ஒரு கீழிருந்த பெரிய மண்டபத்தினுள் விழுந்தார். அங்கிருந்த ஒரு குரல் அவரை ஒரு கண்ணாடிப் பெட்டியைப் பார்க்கச் செய்தது. பெட்டியில் ஒரு அழகான பெண் இருந்தாள். அவள் அப்பெட்டியைத் திறந்து அவளை விடுவிக்கச் சொன்னாள். அவரும் அவ்வாறே செய்தார்.

கன்னி அவரிடம் பின்வருமாறு தன் கதையக் கூறினாள். அவள் ஒரு பணக்காரரின் மகள். அவளுடைய பெற்றோர் இறந்த பிறகு, அவள் தன் சகோதரனால் வளர்க்கப்பட்டாள். ஒரு நாள், ஒரு பயணி இரவில் தங்கி, அவளைத் திருமணம் செய்து கொள்ளச் சொல்ல மந்திரம் பயன்படுத்தினான். அவள் மந்திர விரட்டியின் பயன்பாட்டைக் கண்டுபிடித்து அவனுடைய திட்டத்தை நிராகரித்தாள். பழிவாங்கும் நோக்கில், மந்திரவாதி தனது சகோதரனை மானாக மாற்றி, கண்ணாடிச் சவப்பெட்டியில் சிறைபிடித்து, அவர்களைச் சுற்றியுள்ள அனைத்து நிலங்களையும் மந்திரம் போட்டான்.

அக்கண்னாடிப் பெட்டியைத் திறந்ததால் அக்கன்னி விடுதலை பெற்றாள். அம்மான் கொன்ற காட்டுப்பன்றி மந்திரவாதி ஆவான். தையல்காரரும் கன்னியும் மந்திரித்த மண்டபத்திலிருந்து வெளிவந்து, அந்த மான் மீண்டும் சகோதரனாக மாறியிருப்பதைக் கண்டனர். இறுதியில் தையல்காரருக்கும் பெண்ணுக்கும் திருமணம் நடந்தது.

பகுப்பாய்வு
-----------

கண்ணாடி சவப்பெட்டி ,இச்னோ வொய்ட் டுடன் ஒப்பிடப்பட்டது. இது கண்ணாடிப் பெட்டிக்குள் இருக்கும் பெண்ணின் மையமான சிறபட்டுள்ள பெண் என்ற கருவைப் பகிர்ந்து கொள்கிறது.

"தி கிளாஸ் காஃபின்" முதன்முதலில் 1837 ஆம் ஆண்டு கிரிஸ்துமஸ் விசித்திரக் கதைகளின் தொகுப்பில் தோன்றியது. தொகுப்பில் உள்ள மற்றவைகளைப் போல இது சேகரிக்கப்பட்ட நாட்டுப்புறக் கதை அல்ல. மாறாக, 1728 ஆம் ஆண்டு சில்வானஸ் எழுதிய *டாஸ் வெர்வோன்டே ம்யூட்டெர்-சோஹ்ங்கென்* நாவலில் உள்ள ஒரு பகுதியிலிருந்து க்ரிம் சகோதரர்கள் இக்கதையைத் தழுவினார்கள். அவர்கள் அதை உண்மையான கதையுடன் சில தொடர்பு படுத்தியே எழுதியுள்ளனர்.

மேலும் பார்க்க
--------------

* கோல்டன் ஸ்டாக்
* ராணித் தேனீ

மேற்கோள்கள்
-----------

1. ↑  Grimm, Jacob and Wilhelm (1884). *Household Tales*. George Bell. .
2. ↑  Andrew Lang, *The Green Fairy Book*, "The Crystal Coffin"
3. ↑  Heidi Anne Heiner, "Tales Similar to Sleeping Beauty" பரணிடப்பட்டது 2010-04-30 at the வந்தவழி இயந்திரம்
*பிரெஞ்சு அரசுத் தலைவர் (1887-1894) பற்றி அறிய மரீ பிரான்சுவா சாடி கார்னோ கட்டுரையைப் பார்க்கவும்.*

**நிக்கலாஸ் லெனார்ட் சாடி கார்னோ** (*Nicolas Léonard Sadi Carnot*; ஜூன் 1 1796 – ஆகஸ்ட் 24 1832) என்பவர் பிரான்ஸ் நாட்டைச் சேர்ந்த வெப்ப இயக்கவியல் துறையில் முன்னோடியாக பெரும் புகழ் நாட்டிய அறிவியல் அறிஞர். இவருடைய முழுப்பெயர் *நிக்கொலா லியோனார் சாடி கார்னோ*. இவரின் தந்தையார் லசாரெ கார்னோ ஒரு பிரெஞ்சுப் புரட்சிக்காரர். அவர் தமக்கு ஈரானில் இருக்கும் சிராசில் உள்ள **சாடி** என்னும் பெர்சியக் கவிஞரின் மேல் இருந்த மதிப்பால் தம் மகனுக்கு சாடி என்னும் பெயரைத் தந்தார். சாடி கார்னோ பிறந்த சிறிது காலத்துக்குள்ளேயே, லாசரெ கார்னோ அவர்கள் வெளிநாட்டில் தலைமறைவாக இருக்க நேர்ந்தது, ஆனால் பின்னர் நெப்போலியன் ஆட்சிக்கு வந்த பின் இவர் நெப்போலியனின் அரசில் போர்த்துறைக்கு அமைச்சராய் வந்து சேர்ந்தார். எனினும், அவ்வேலையில் அவர் நிலைக்காமல், விலகி விட்டார். இதனால் தன் மகனுக்கு பாடம் சொல்லிக்கொடுக்க வசதியாக இருந்தது.

சாடி கார்னோ 1812-ல் *ஈக்கோலே பாலிடெக்னிக்* என்னும் உயர் கல்வி நிறுவனத்தில் கல்வி பயின்றார். 1814-ல் கல்வியை முடித்துவிட்டு வந்த பின், பிரெஞ்சுப் படையில் சேர்ந்து பெரும்பாலும் அதிலேயே இருந்தார். இவருக்கு போதிய பதவி உயர்வுகள் தாராவிட்டாலும், இவர் பல அறிவியற் சொற்பொழிவுகளுக்குச் சென்றும், புகழ் பெற்ற அறிவியல் அறிஞர்களோடு ஆழ உரையாடியும் தம் அறிவை செழுமைப்படுத்தி வந்தார். அக்காலத்தில், சாடி கார்னோவிற்கு முதன்மையான கேள்வி, எப்படி நீராவி எந்திரத்தை திறன் மிகுந்ததாகச் செய்வது என்பதுதான். அக்காலத்தில், ஆங்கிலேயர்கள் இந்த நீராவி எந்திரத்தில் பெரும் முன்னேற்றம் அடைந்து இருந்தனர். பிரான்சு நாட்டில் அவ்வாறு இல்லாமலும், நீராவி எந்திரங்களை இறக்குமதி செய்து கொண்டும் இருந்தனர். எனவே இவர் ஆய்வுகள் செய்து 1824-ல் *தீயின் இயக்கு விசையைப் பற்றிய எண்ணங்கள்* (Réflexions sur la puissance motrice du feu et sur les machines propres à développer cette puissance) என்னும் ஒரு சிறு நூலை வெளியிட்டார். அது இன்றளவும் போற்றப்படுகின்றது.

இவருடைய பெரும் புகழ் வாய்ந்த கார்னோவின் நான்கு-நிலை-சுழற்சி என்பது வெப்பத்தால் இயங்கும் எந்திரங்களுக்கு ஒரு கருத்தியல் அடிப்படையாக உள்ளது.

உசாத்துணை
---------

* பிரித்தானிக்கா கலைக்களஞ்சியம்
பிரான்சில் கலவரக்காரர்களை விரட்ட பயன்படுத்தப்படும் கண்ணீர் புகை குண்டு
வெடிக்கும் கண்ணீப்புகை குண்டுக் கலயம்
**கண்ணீர் புகை குண்டு** (ஆங்கிலம்:*Tear gas*, formally known as a *lachrymatory agent* or *lachrymator*) என்பது வேதியல் கலவையிலான உயிரைப் பறிக்காத ஒரு ஆயுதமாகும். இது மனிதனின் கண்ணில் உள்ள கருவிழிப்படலத்தில் எரிச்சலையும், வலியையும் ஏற்படுத்துகிறது. மேலும் தற்காலிக பார்வைக் கோளாறை உண்டு பண்ணுகிறது.

பொதுவாக கண்ணீர் புகை குண்டுகளில் ஓசி, சிஎசு, சி ஆர், சிஎன், நானிவமைட், ப்ரோமோசிடோன், பினாசில் பிரோமைட், சிலில் பிரோமைட், மற்றும் சின்-பிரோப்அனதியல்-எசு-ஆக்சைட் (வெங்காயத்திலிருந்து கிடைப்பவை) ஆகிய கலவைகளை கொண்டுள்ளன.

பாதிப்பும் உபயோகமும்
--------------------

கண்ணீர் புகை குண்டுகள் கண், மூக்கு வாய், நுரையீரலை தாக்கி மனிதனை அழச்செய்கின்றன, தும்மலை வரவழைக்கின்றன, இருமல், மூச்சு விட சிரமம், கண்ணில் வலி, தற்காலிக கண் பார்வை போதல் ஆகியவற்றை ஏற்படுத்துகின்றன.

கண்ணீர் புகை குண்டுகள் கலவரக்காரர்களை கட்டுப்படுத்த பயன்படுத்தப்படுகிறது. முதலாம் உலகப் போரின் போது நச்சுக்கலந்த புகை குண்டுகள் அதிகம் பயன்படுத்தப்பட்டது.

மேலும் படிக்க
-------------

* BBC information about CS gas
* How to combat CS gas பரணிடப்பட்டது 2012-06-18 at the வந்தவழி இயந்திரம் at eco-action.org
* Brone et al (2008)
**சாட்விக் குறியீடு** (*Chadwick sign*) என்பது இரத்த நாளங்களில் இரத்த ஓட்டம் அதிகரிப்பதால் பெண்களின் கருப்பை வாய், பிறப்புறுப்பு, பிறப்புறுப்பு இதழ்கள் ஆகியவற்றில் தோன்றும் நீல நிற மாற்றம் ஆகும். பெண்கள் கருத்தரித்த 6 முதல் 8 வாரங்களுக்கு முன்பிருந்தே இம்மாற்றத்தைக் காண முடியும்.  இத்தகைய நிறமாற்றம் தோன்றினால் அந்நிலையை கர்ப்பத்தின் ஆரம்ப அறிகுறி எனக்கருதலாம். 

இந்த வண்ண மாற்றங்கள் 1796 முதல் 1872 ஆம் ஆண்டு வரையிலான காலத்தில் வாழ்ந்த பிரெஞ்சு மருத்துவர் எட்டியென் யோசப் யாக்குமின் என்பவரால் 1836 ஆம் ஆண்டில் கண்டுபிடிக்கப்பட்டன.  அமெரிக்கப் பெண் நோயியல் மருத்துவ வல்லுநர் யேம்சு ரீடு சாட்விக் நினைவாக இந்நிலைக்கு சாட்விக் குறியீடு எனப்பெயர் சூட்டப்பட்டது. ஏனெனில் 1886 ஆம் ஆண்டில் அமெரிக்க மகளிர் மருத்துவ சங்கத்தின் முன்பாக இவர் நிறமாற்றம் தொடர்பான தனது ஆராய்ச்சிக் கட்டுரையை வாசித்து அனைவரது கவனத்தையும் ஈர்த்தார் மற்றும் அடுத்த ஆண்டிலேயே அதை வெளியிடவும் செய்தார். இக்கட்டுரையில் இத்தகைய நிறமாற்றம் தொடர்பான தகவல்களை முதன்முதலில் கண்டுபிடித்தவர் யாக்குமின் என்று இவர் பதிவும் செய்துள்ளார்.

மேற்கோள்கள்
-----------

1. ↑  Note: In some it can be seen earlier.
pregnancytoday.com பரணிடப்பட்டது சூலை 22, 2009 at the வந்தவழி இயந்திரம்
2. 1 2  Gleichert, James E. (1971). "Étienne Joseph Jacquemin, Discoverer of 'Chadwick's Sign'". *Journal of the History of Medicine and Allied Sciences* **26** (1): 75–80. doi:10.1093/jhmas/XXVI.1.75. பப்மெட்:4925842. .
3. ↑  Chadwick, James Reed (1887). "The value of the bluish discoloration of the vaginal entrance as a sign of pregnancy". *Transactions of the American Gynecological Society* (11): 399–418.